
Здравейте,


Получих Електронен фиш на стойност 400лв. от стационарна камера, без към него да има снимка на нарушението. Ако го платя в 14 дневен срок глобата ще е на стойност 280лв. От друга страна без снимката не мога да съм сигурен, че камерата не е снимала и някой друг. От сайта на Български институт по метрология – https://e-bim.bim.government.bg/bg/Information/Information/DeviceTypeDetails?identifier=Cuc47AVYMf4%3D , за този тип камера(SITRAFFIC ERS 400) пише, че е сертифицрана за измерване на “Отдалечаващ се трафик”. Посоката, в която съм засечен от камерата е отпред – т.е. аз съм идвал срещу камерата и според мен това е “Приближаващ се трафик”. Съмненията ми са без снимката, че или са засекли друг в обратната посока ил камерата е използвана по начин, за който не е сертифицирана (“Приближаващ трафик”). Ако поискам снимката, която е снимана в Кюстендил, а аз съм от София – най-вероятно ще изтекат 14-те дни за плащане на фиша с отстъпка.  

Въпросът ми е – мога ли да си платя глобата с отстъпката, за всеки случай, а след това да обжалвам и при спечелване на делото да ми възстановят глобата? Ако не спечеля делото и вече съм платил с отстъпка, може ли да ме накарат да доплатя и останалата сума до 400лв.?


 

Заплащане на електронен фиш с отстъпка и след това обжалване за връщане на глобата
==================================================================================

 

Вариантите са два съгласно цитираната разпоредба – плащате в срока за обжалване 70 % от сумата на глобата или обжалвате електронния фиш. 


Поздрави,  

адв. Николина Митова  

0898 303092




Така както аз го тълкувам размера на глобата – с отстъпка / без отстъпка е описано само, ако: 1. Не се плати в 14 дневен срок и 2. Не се плати, а се обжалва.  

В случай, че се плати с отстъпка и се обжалва – не е записано, че се доплаща до пълният размер.  

Също въпросът е дали има възможност въобще при спечелване на делото да ми се възстанови сумата или с плащането просто се съгласявам, че съм нарушил?




Значи ли това, че като вече съм платил и реша да обжалвам, ако загубя – съдът ще ми иска и остатъка от 120лв до пълният размер – 400лв?




Здравейте, 


съгласно чл. 189, ал. 9 от Закона за движение по пътищата – “при плащане на глобата, наложена с електронен фиш, в срока по ал. 8 се дължи 70 на сто от нейния размер. Глобата, наложена с електронен фиш, който е бил обжалван и потвърден от съда, се дължи в пълен размер.”


Поздрави,  

адв. Николина Митова  

0898 303092


